als_Latn dik_Latn sag_Latn
Policia e Tiranës ka bërë të mundur arrestimin e 5 personave, të cilët akuzohen për vepra të ndryshme penale.
Mësohet se në pranga ka rënë Indrit Agolli, 28 – vjeç, banues në Tiranë. Arrestimi i tij erdhi pasi ky shtetas më datë 08.03.2016, i ka vjedhur aparatin celular, tip IPhone 4, shtetases E. Drusha. Në cilësinë e provës materiale, atij iu sekuestrua telefoni i vjedhur.
Kristo Ziu, 23- vjeç, gjithashtu banues në Tiranë, u arrestua pasi ka ushtruar dhunë fizike e psikologjike ndaj bashkëshortes së tij E. Ziu. Pas hetimeve të policisë, ky person rezulton i dënuar edhe më parë.
Genc Ndreu, 58 – vjeç, banues në fshatin Dritas, Tiranë, ka rënë në pranga pasi punonjësit e OSSHE kanë konstatuar lidhje të jashtëligjëshme të energjisë elektrike.
Daniel Tafmizi, 36 – vjeç, banues në Tiranë, i dënuar më parë, është arrestuar pasi më datë 08.03.2016, në rrugën “Thoma Goxhaj”, në dyqanin e shtetasit V. Q., ka vjedhur 25.000 lekë.
Një tjetër i arrestuar është shtetasi Sokol Murati, 23 – vjeç, i cili është vënë në pranga pasi me automjetin e tij tip “Ford”, në rrugën “Ferit Xhajko”, ka aksidentuar me pasojë vdekjen, këmbësoren A. Avdiu, 75 – vjeçe.
Burimet poliore gjithashtu bënë me dije se me datë 09.03.2016, rreth orës 23:40, në fshatin Stermas, në vendbanimin e Komunitetit Rom, ka rënë një zjarr, ku për pasojë janë dëmtuar shtetasit K.Myrteza dhe E. Kavo, të dy 21 – vjeçarë, banues në fshatin Stërmas. Ata ndodhen në spital jashtë rrezikut për jetën. Nga veprimet e kryera rezultoi, se zjarri ka rënë si pasojë e një qiriu të ndezur. Ndërkohë materialet i kanë kaluar Prokurorisë së Rrethit Gjyqësor Tiranë për hetime të mëtejshme./tvklan.al
als_Latn als_Latn als_Latn als_Latn als_Latn als_Latn als_Latn